Celtic annonserte fredag sin tropp til gruppespillet i Champions League. I den troppen var det ikke plass til norske Kristoffer Ajer.

Det skriver Daily Record.

18-åringen har slitt med spilletiden etter overgangen fra Start tidligere i sommer og har ikke vært involvert i noen av klubbens første ligakamper.

Og selv om manager Brendan Rodgers kun har tatt ut 24 spillere i troppen som kan inneholde 25 mann, vil Ajer heller ikke bli å se på banen i Champions League.

Det blir heller ikke profilerte navn som Efe AMbrose og Kris Commons, som også er utelatt fra Rodgers tropp.

Celtics første kamp i turneringen er mot den spanske giganten Barcelona 13. september.